دكتورة فشتالي كانعرفو بللي فترات الحمل 3 شهور 3 شهور و 3 شهور الأخيرة
كايقولو 3 شهور الأولى والأخيرة كايكونو الأصعب عموما عند السيدات هوما الأصعب بالضبط
واش السيدة إيلا كانت ف 3 شهور الأولى ديال الوحم و كان وحمها صعيب ما خاصهاش تصوم
هي أصلا 3 شهور هي للي كانكتاشفو فيها الحمل
و منين كادير ديك الزيارةالأولى للطبيب لاكتشاف الحمل خاص نشوفو بعدا واش ماكاينش أمراض قبل الحمل
يعني إيلا السيدة مريضة بمرض السكري قبل
إيلا عندها مشكل الكليتين ،كايكون أمراض مزمنة
كاترفع الضغط الدموي كاتعطي للكلية و تقدر تحمل بيهم النساء
و كاينين أمراض للي خاصنا نكتاشفوهم فهاديك 3 أشهر الأولى
للي كايمنعو الصيام بصفة عامة واخا
و الحمل عاوتاني ف 3 شهور الأولى كاتبدل الذات ديال المرأة
النتاج القلبي كايطلع ،المتطلبات ديالها كايكترو
و فنفس الوقت كاتهضر على الوحم إذن القيء كايولي كتير
كاتقدر تكون الغثيان الدوخة كاتقدر تكون عندنا الدوخة
إذن حنا شنو كانقولو على حسب القدرة ديال المرأة
قدرات تصوم ماعندهاش مشكل ديال القيء ماشي مشكل تقدر تصوم ماكاين حتى مشكل
كيف ما كانقولو لجميع النساء عندنا الجنين كايجبد
داكشي للي خاصو كاياخد حقو كاياخد حقو
و كايخلي المرأة للي كاتكون فالدرجة التانية من الدرجة التانية يعني الجنين كاياخد حقو
الخوف على الجنين ماكاينش الخوف خصوصا على الصحة ديالها و على القدرات ديالها
القدرة ديال التحمل ديالها
أكيد إيلا كان القيء مستحيل تصوم
لأن إيلا رضات مادايزش ليها الصيام و فنفس الوقت كاتنشف من الماء
كاتكون معرضة لجفاف الجسم
كايكون مشكل ديال أنها كاتنشف من الماء و هي المدة للي خاصها تاكل مزيان
وهي فاش كاتبني صحتها أكتر
و لكن إيلا عنها القدرة ديال الصوم للي كانوصيوهم بيه هي بالليل يعني الفترة
من الفطور حتى للسحور من الفطور حتى للسحور
تقسم الوجبات ديالها ماخاصهاش تاكل دفعة واحدة
لأن إيلا كلات دفعة واحدة كايكونو القي أكتر و غايكون مشاكل ديال الهضم أكتر
لأن عندنا مشكل ديال أثناء الحمل الهضم حتى هو كايستعصي الهضم أثناء الحمل
لأن الهرمون ديال الحمل بحال إيلا كايرخي لينا الأمعاء
و كايرخي لينا الدورة الدموية إدن كولشي كايكون بالشوية
يعني ديك الخدمة ديال الأمعاء للي خاصها تكون باش دير لينا الهضم ما كاتكونش
إدن حنا كانقولو ولا بد من التقسيم ديال الأكل ديالها
ماتاكلش دفعة واحدة و تشرب بزاف فديك الفترة
و تاكل الأكل للي فيه بروتينات بزاف
للي فيه السكريات البطيئة
للي غادي تحتاجهوم الذات من بعد الفجر
الفترة 3 شهور الأخيرة عند السيدة حتى هي 3 شهور الأخيرة
شهور الأخيرة خصوصا الشهر الأخير أما حتى 7 أو 8 شهور 3 عادي أغلبية كايقدرو يصومو فيه ماكاين حتى مشكل
ولكن الشهر الأخيرالجنين كايكبر دفعة واحدة
الحجم ديال البطن كايكبر دفعة واحدة
إدن الحجم ديال الرحم كايأتر لينا على الأمعاء
إدن الهضم كايولي صعيب و كاين شي سيدات للي كايرجع ليهم الرضان كايولي الغثيان أكتر عاوتاني ملي كاتقرب تولد
الضغط ديال الحمل على العروق ديال الذات كايوليو يعطيونا انخفاض ضغط الدم
مع عندنا عروق ديال الضهر للي هوما كايدوزو لينا الدورة فالذات كاملة
إدن الضغط ديال الرحم بالجنين ديالو كايأتر لينا و كايعطينا انخفاض ضغط الدم
للي كاتولي فالبلاصة خاص ترتاح و خاصها تاكل إدن كاتولي قاصحة عليها الصيام
ولكن على حسب القدرة ديالها
متلا النساء شنو كانقول ليهم تقدر تصوم نهار النهار الآخر لا على حسب
متلا تسمع للجسم ديالها إيلا كانت متعبة ولا عيات تحبس نعم
فالرضاعة تايصومو النساء أو لا
الرضاعة لا حيت مختلفة فالرضاعة هي للي كانقولو للمرأة من الأحسن ماتصومش
لأن فالرضاعة كايكونو متطلبات كتيرة خصوضإ إيلا غادير الرضاعة طبيعية 100%
رضاعة طبيعية 100% يعني الرضيع خاصو يرضع كل ساعتين
آه هادي هي الرضاعة للي كانقولو حصريا خاص تقريبا كل ساعتين
يعني جهد أكتر كايولي متطلبات ديال الأكل أكتر
متطلبات ديال الماء أكتر إدن فالرضاعة صعيبب
لأنه أغلبية للي كايصومو أثناء الرضاعة ماكايبقاش عندهم الحليب
كاينقص الحليب لأن خاص الإنتاج للي كاتولي متداومة
طيلة النهار يعني خاص تاكلي مزيان باش يقدر يخرج الحليب باش تقدري داومي
و تكون عندك الطاقة و القدرة
نعم و أيضا كيف ما قلنا حيت هضرنا على 3 شهور الأخيرة مانساوش الأمراض للي كاتجينا مورا 5 و 6 أشهر
بحالاش مابينهم ارتفاع الضغط الدموي، سكري الحمل حتى هو كايبان فهاد الفترة
إدن هاد الحالات خاصنا نشوفوهم بطريقة مختلفة